«Διάλυση της Βουλής, προκήρυξη εκλογής Βουλευτών και σύγκληση της νέας Βουλής»Έχοντας υπόψη: 1.Τις διατάξεις του άρθρου 41 παράγραφοι 2 και 3 του Συντάγματος, 2.Την πρόταση της Κυβέρνησης που έχει λάβει ψήφο εμπιστοσύνης από τη Βουλή, η οποία περιέχεται στην Πράξη 263 του Υπουργικού Συμβουλίου της 22ας Αυγούστου 1996, για την ανανέωση της λαϊκής εντολής, προκειμένου να αντιμετωπισθούν τα αναφερόμενα σε αυτήν εξαιρετικής σημασίας εθνικά θέματα, την οποία και αποδεχόμαστε, Διαλύουμε Τη Βουλή της Η περιόδου (Προεδρευόμενης Δημοκρατίας), καλούμε τους εκλογείς για την εκλογή Βουλευτών την 22α Σεπτεμβρίου 1996, ημέρα Κυριακή και συγκαλούμε την 7η Οκτωβρίου 1996, ημέρα Δευτέρα και ώρα 11.00 τη Βουλή που πρόκειται να εκλεγεί. Στον Υπουργό Εσωτερικών, Δημόσιας Διοίκησης και Αποκέντρωσης αναθέτουμε τη δημοσίευση και εκτέλεση του παρόντος Διατάγματος.